# মমতাশঙ্কর

| মমতা শঙ্কর |
| --- |
| ২০১৪ সালে মমতা শঙ্কর |
| জন্ম |  (1955-01-07) ৭ জানুয়ারি ১৯৫৫ কলকাতা, পশ্চিমবঙ্গ |
| জাতীয়তা | ভারতীয় |
| পেশা | নৃত্যশিল্পী, নৃত্য পরিকল্পক, অভিনেত্রী |
| পরিচিতির কারণ | অভিনয়, নৃত্য, উদয়ন কলাকেন্দ্র |
| দাম্পত্য সঙ্গী | চন্দ্রোদয় ঘোষ |
| সন্তান | রাতুলশংকর, রজিতশংকর |
| পিতা-মাতা | * উদয় শঙ্কর (পিতা)
* অমলা শংকর (মাতা)
 |

**মমতা শঙ্কর** (জন্ম: ৭ জানুয়ারি ১৯৫৫) একজন ভারতীয় নৃত্যশিল্পী, নৃত্য পরিকল্পক ও অভিনেত্রী। তিনি বাংলা সিনেমায় তার কাজের জন্য পরিচিত । তিনি সত্যজিৎ রায়, মৃণাল সেন, ঋতুপর্ণ ঘোষ, বুদ্ধদেব দাশগুপ্ত এবং গৌতম ঘোষ পরিচালকদের চলচ্চিত্রে অভিনয় করেছেন । তিনি সঙ্গীতজ্ঞ পণ্ডিত রবিশঙ্করের ভাইঝি। তার ভাই আনন্দ শঙ্কর একজন ইন্দো-ওয়েস্টার্ন ফিউশন মিউজিশিয়ান।

## প্রাথমিক জীবন ও শিক্ষা

মমতা শঙ্কর ১৯৫৫ সালের ৭ জানুয়ারি নৃত্যশিল্পী উদয় শঙ্কর এবং অমলা শংকরের ঘরে জন্মগ্রহণ করেন । উনি পণ্ডিত রবিশঙ্করের ভাইঝি। প্রাচ্য ও পাশ্চাত্য ধারার সঙ্গীতজ্ঞ আনন্দশঙ্কর ওঁর দাদা।

তিনি অমলা শঙ্করের অধীনে কলকাতার উদয় শঙ্কর ইন্ডিয়া কালচার সেন্টারে নৃত্য ও কোরিওগ্রাফির প্রশিক্ষণ গ্রহণ করেন।

## কর্মজীবন

মমতাশঙ্কর ১৯৭৬ খ্রিষ্টাব্দে মৃণাল সেন পরিচালিত *মৃগয়া* চলচ্চিত্রে তার অভিনয় জীবন শুরু করেন। যে চলচ্চিত্র বছরের শ্রেষ্ঠ কাহিনি চিত্র হিসেবে জাতীয় চলচ্চিত্র পুরস্কার পেয়েছিল।

মমতাদেবী চন্দ্রোদয় ঘোষের সঙ্গে বিবাহবন্ধনে আবদ্ধ হন। তিনি ১৯৮৬ খ্রিষ্টাব্দে উদয়ন নামে মমতাশঙ্কর নৃত্য কোম্পানি প্রতিষ্ঠা করেন; যেটা মমতা শংকর ব্যালে ট্রুপের সঙ্গে ব্যাপকভাবে সারা বিশ্ব ভ্রমণ করে। এই ট্রুপ ১৯৭৮ খ্রিষ্টাব্দে প্রতিষ্ঠিত হয় এবং ১৯৭৯ খ্রিষ্টাব্দে এদের প্রথম প্রস্তুতি রবীন্দ্রনাথ ঠাকুর কৃত *চণ্ডালিকা* মঞ্চস্থ হয়। এর পর মঞ্চস্থ হয় *হোরিখেলা*, *সীতা স্বয়ম্বরা*, *আজকের একলব্য*, *মিলাপ*, *শিকার*, *মাদার আর্থ*, *অমৃতস্য পুত্রা* এবং *শবরী*।

## ব্যক্তিগত জীবন

মমতা শঙ্করের বিয়ে হয় চন্দ্রোদয় শঙ্করের সঙ্গে। দুজনেরই দুই ছেলে, রাতুল শঙ্কর ও রজিত শঙ্কর। অভিনেতা মিঠুন চক্রবর্তীর সাথে তার একটি দুর্দান্ত বন্ধুত্বের বন্ধন রয়েছে।

## চলচ্চিত্রের তালিকা

* *মৃগয়া* (*দ্য রয়্যাল হান্ট*, ১৯৭৬)
* *ওকা উরি কথা* (*দ্য মার্জিনাল ওয়ান্স* অথবা *দ্য আউটসাইডার্স*, ১৯৭৭)
* *দূরত্ব* (একা *ডিস্ট্যান্স*, ১৯৭৮)
* *একদিন প্রতিদিন* (*অ্যান্ড কোয়াইট রোলস দ্য ডন* অর *ওয়ান ডে লাইক অ্যানাদার* (ইউএসএ), ১৯৭৯)
* *খারিজ* (*দ্য কেস ইজ ক্লোজড*, ১৯৮২)
* *গৃহযুদ্ধ* (*ক্রসরোডস*, ১৯৮২)
* *দখল* (*দ্য অকুপেশন*, ১৯৮২)
* *গণশত্রু* (*অ্যান এনিমি অফ দ্য পিপল*, 1989)
* *শাখা প্রশাখা* (*দ্য ব্র্যাঞ্চেস অফ দ্য ট্রি* অথবা *লেজ ব্র্যাঞ্চেস ডে লা'রব্রে*, ১৯৯১)
* *আগন্তুক* (*দ্য স্ট্রেইঞ্জার* একা *লে ভিজিটেউর*, ১৯৯১)
* *শূন্য থেকে শুরু* (*আ রিটার্ন টু জিরো*, ১৯৯৩)
* *প্রজাপতি* (১৯৯৩)
* *সোপান* (১৯৯৪)
* *দহন* (*Crossfire*, ১৯৯৭)
* *উৎসব* (*দ্য ফেস্টিভ্যাল*, ২০০০)
* *দ্য বং কানেকশন*, (২০০৬)
* *সমুদ্র সাক্ষী*, (২০০৬)
* *বালিগঞ্জ কোর্ট*, (২০০৭)
* *আবহমান* (*দ্য ইটারনাল*, ২০১০)
* *জানি দ্যাখা হবে* (২০১১)
* *রঞ্জনা আমি আর আসবনা (২০১১)*
* *জাতিস্মর* (২০১৪)
* *আগন্তুকের পরে* (২০১৫)
* *পিংক* (২০১৬)
* প্রধান (2023)

## পুরস্কারসমূহ

* ১৯৯২: জাতীয় চলচ্চিত্র পুরস্কার - স্পেশাল জুরি পুরস্কার (কাহিনি)|:*আগন্তুক*
* ১৯৯৩: বিএফজেএ পুরস্কার - "শাখাপ্রশাখা" চলচ্চিত্রের জন্যে শ্রেষ্ঠ সহঅভিনেত্রী পুরস্কার
* ২০০০: বিএফজেএ পুরস্কার - "উৎসব" চলচ্চিত্রের জন্যে শ্রেষ্ঠ সহঅভিনেত্রী পুরস্কার
* ২০২৫: পদ্মশ্রী - ভারত সরকারের চতুর্থ সর্বোচ্চ বেসামরিক সম্মাননা।

## তথ্যসূত্র

## বহিঃসংযোগ

* ইন্টারনেট মুভি ডেটাবেজে মমতাশঙ্কর (ইংরেজি)
* মমতা শঙ্কর ডান্স কোম্পানি, ওয়েবসাইট
* মমতা শঙ্কর ব্যালে ট্রুপের ওয়েবসাইট  ওয়েব্যাক মেশিনে আর্কাইভকৃত ২৭ ডিসেম্বর ২০১৭ তারিখে